
Šta je dužan učiniti čovjek koji plati nekom da obavi hadž za njegovu majku, a zatim sazna da je isti taj čovjek uzeo još nekoliko bedela? Allah vas nagradio!


* 
* 
* 
* 
* 
* 
* 

 

Može li se odjednom biti bedel za više ljudi?
=============================================

 

Potrebno je da čovjek bude oprezan, te da punomoć u poslovima daje samo dobrim i pouzdanim muslimanima koji imaju potrebno *[znanje](https://pitajucene.com/search/znanj/questions/ "Pretraži pitanja o znanju")* u vezi s onim za šta su opunomoćeni. Prema tome, punomoć za obavljanje hadža za umrlog roditelja, oca ili majku, treba dati samo poštenoj osobi koja drži do islamskih propisa i ima potrebno znanje, a mnogi ljudi nemaju ni osnovno znanje o hadžskim propisima. Kao bedela ne treba opunomoćiti ni onog ko je povjerljiv, ali je neznalica, jer će, misleći da je hadžske obrede izvršio onako kako treba, podbaciti i pogriješiti. S druge strane, postoje oni koji znaju kako se obavljaju hadžski propisi, ali nisu pošteni i nisu privrženi vjeri, pa govore ružne riječi ili čine neprilična djela za vrijeme obavljanja hadža – ni njih ne treba opunomoćiti kao bedela. U tu svrhu punomoć treba dati najpoštenijem i najučenijem čovjeku koji je na raspolaganju, jer će on hadž za umrlog obaviti na najbolji način.


Možda je čovjek u vezi s kojim ste postavili pitanje uzeo nekoliko bedela i iste te bedele proslijedio drugim ljudima, a on obavio hadž za majkuosobe koju ste spomenuli u svom pitanju. Ako je to bilo tako, postavlja se pitanje je li dozvoljeno tako postupiti. Nije dozvoljeno. Zarađuje na nepošten način onaj ko trguje bedelima, bez obzira na to radilo se o hadžu ili o umri, to jest onaj koga opunomoći nekoliko ljudi da obavi obrede za njihove umrle, a on zatim opunomoći druge ljude koje vlasnici bedela, možda, ne bi prihvatili;on zadrži dio novca od iznosa koji je dobio za bedel.


Neka se čovjek boji Svemogućeg Allaha, pa neka pazi na prava drugih muslimana i neka njihov *[imetak](https://pitajucene.com/search/imetak/questions/ "Pretraži pitanja o imetku")* ne uzima bespravno! Onaj ko se obaveže da će kao bedel obaviti hadž, odnosno umru, lično mora obaviti te obrede, a ne smije punomoć prenijeti na drugu osobu, jer je, kako rekosmo, opunomoćioci, možda, ne bi prihvatili za bedela.


Šejh Muhammed b. Usejmin


